Γάιος Φούλβιος Πλαυτιανός

Ο Γάιος Φούλβιος Πλαυτιανός, λατιν.: Lucius Fulvius Plautianus (π. 150 -. 22, Ιανουαρίου 205) ήταν μέλος του Ρωμαϊκού γένους Φουλβίων. Όπως οι προκάτοχοί του Σηιανός, Περένιος και Κλέανδρος, ως επικεφαλής της Πραιτωριανής Φρουράς ήταν επίσημα εξαιρετικά ισχυρός και με επιρροή στη διοίκηση των κρατικών υποθέσεων. Ενεπλάκη με την Ιουλία Δόμνα, την ισχυρή σύζυγο του Σεπτίμιου Σεβήρου, η οποία έπαιξε σημαντικό δημόσιο και πολιτικό ρόλο, επηρεάζοντας τις αποφάσεις του Αυτοκράτορα.

Ο Πλαυτιανός καταγόταν από τη Μεγάλη Λέπτιδα, νοτιοανατολικά της Καρχηδόνας (σύγχρονη Λιβύη, Βόρεια Αφρική). Ήταν παλαιός φίλος του Αυτοκράτορα Σεπτίμιου Σεβήρου και εξάδελφός του: ο πατέρας του Πλαυτιανού, επίσης Γάιος Φούλβιος Πλαυτιανός, γεννημένος π. το 130, είχε αδελφή Φουλβία Πία (π. 125 - μετά το 198), που παντρεύτηκε τον Πόπλιο Σεπτίμιο Γέτα και έκαναν τον Σεπτίμιο Σεβήρο. 

Ο Πλαυτιανός ήταν praefectus vigilum (διοικητής των Vigiles, αστυνομικών στη Ρώμη) από το 193 έως το 197. 

Ο Πλαυτιανός διορίστηκε έπαρχος της Πραιτωριανής Φρουράς το 197. Λόγω και της φιλίας τους, ο Σεβήρος επιβράβευσε τον Πλαυτιανό με διάφορες διακρίσεις, συμπεριλαμβανομένης του διάκοσμου ενός υπάτου, μίας έδρας στη Ρωμαϊκή Σύγκλητο και της υπατείας του 203. Κατά τη διάρκεια της υπατείας του, η μορφή του Πλαυτιανού χαράχτηκε σε νομίσματα μαζί με τον δεύτερο γιο του Σ. Σεβήρου, τον Πόπλιο Σεπτίμιο Γέτα.

Βοήθησε τον Σ. Σεβήρο στη διαχείριση της Αυτοκρατορίας και έγινε πολύ πλούσιος και ισχυρός. Ο Σεβήρος τον έκανε δεύτερο στη διοίκηση. Ο Πλαυτιανός ανταγωνίστηκε με τη Ιουλία Δόμνα, τη σύζυγο τού Αυτοκράτορα, στη διακυβέρνηση· αυτή συνέδραμε επίσης τον σύζυγό της να διευθύνει την Αυτοκρατορία, αλλά ήταν πίσω από τα παρασκήνια λόγω του φύλου της. Το 202 ο Πλαυτιανός πάντρεψε την κόρη του Ποπλία Φουλβία Πλαυτίλλα με τον Καρακάλλα, πρώτο γιο και συν-αυτοκράτορα του Σ. Σεβήρου, στη Ρώμη.  Όμως ο Πλαυτιανός άρχισε να συμπεριφέρεται σαν ένας αδίστακτος κυβερνήτης: εκείνοι που του αντιτίθεντο δολοφονούντο ή να εκτελούντο κατά τη βούλησή του. Έγινε τόσο ισχυρός, που ο Καράκαλλας και η δυναμική μητέρα του, η Ιουλία Δόμνα, άρχισαν να ανησυχούν. Τότε, έχοντας επίγνωση των επιφυλάξεών της, ο Πλαυτιανός προσπάθησε να διαψεύσει, να δυσφημίσει και να αποδυναμώσει την Ιουλία. Συνέλαβε τους υπηρέτες και τους φίλους της και τους βασάνισε, με την ελπίδα να δώσουν κάποια μαρτυρία εναντίον της, που θα την κατέστρεφε. Ωστόσο ήταν ανεπιτυχής στις προσπάθειές του. 

Ο προαναφερθείς γάμος μεταξύ του Καρακάλλα και της Πλαυτίνας δεν ήταν ευτυχισμένος. Στην πραγματικότητα ο Καρακάλλας μισούσε τόσο την ίδια, όσο και τον πατέρα της, απειλώντας να τους σκοτώσει, όταν γίνει (ο μοναδικός) Αυτοκράτορας.  Όταν ο Πλαυτιανός το ανακάλυψε, σχεδίαζε να ανατρέψει την οικογένεια του Σεβήρου.  

Βαθιά ταραγμένη η Ιουλία Δόμνα, άρχισε να σχεδιάζει την πτώση του Πλαυτιανού. Όταν ανακαλύφθηκε η προδοσία του Πλαυτιανού, η Αυτοκρατορική οικογένεια τον κάλεσε στο παλάτι και διέταξε τον θάνατό του στις 22 Ιανουαρίου 205. Από αυτό το σημείο και μετά η Αυτοκράτειρα έγινε η μόνη, κύρια πολιτική σύμβουλος τού συζύγου της Αυτοκράτορα. Ως Aυγούστα της Αυτοκρατορίας, ήταν τώρα το μόνο με επιρροή άτομο στη διακυβέρνηση, που συνέδραμε τον Σ. Σεβήρο στο να διευθύνει την Αυτοκρατορία. Μετά το τέλος του, μετά από αίτημα της Ιουλίας Δόμνας, η περιουσία του Πλαυτιανού κατασχέθηκε, το όνομά του διαγράφηκε από δημόσια μνημεία (Damnatio memoriae) και ο ομώνυμος γιος του, η κόρη του και η εγγονή του εξορίστηκαν στη Σικελία. Όλοι στραγγαλίστηκαν με εντολή του Καρακάλλα στις αρχές του 212.

Οικογένεια 
Νυμφεύτηκε την Ορτένσια και είχε: 
 Φουλβία Πλαυτίλλα π.185/188-9 - 211, παντρεύτηκε τον 2ο εξάδελφό της [Καρακάλλας|Καρακάλλα]] Ρωμαίο Αυτοκράτορα.
 Γάιος Φούλβιος Πλαύτιος Ορτενσιανός (π.170 - εκτελέστηκε το 212).  Νυμφεύτηκε την Aυρηλία (γενν. π.170), κόρη του Λεύκιου Αυρήλιου Γάλλου, υπάτου το 174.

Παραπομπές

Πηγές 
 Ancientlibrary.com 
 Trajancoins.com
 Livius.org 
 Tertullian.org

Έπαρχοι πραιτωρίων